Ды паляўнічы інстынкт цяпер маюць не ўсе турысты. Большасць з іх аддаюць перавагу назіранням за ляснымі прыгажунамі здалёку. Тое можна зрабіць, няспешна шпацыруючы па лесе, які зачароўвае сваёй прыгажосцю. Для такіх турыстаў распрацаваны пешыя і веламаршруты, на якіх можна ўбачыць не толькі птушак і жывёл, але і ўнікальныя прыродныя аб’екты. Сярод іх і дуб з дыяметрам ствала каля паўтара метраў ды размахам кроны — як у вялікага пасажырскага авіялайнера. Ёсць на маршрутах і дуб з вялікім дуплом, куды лёгка могуць схавацца шэсць чалавек. Дарэчы, жыццё белавежскага 700-гадовага дуба-патрыярха, на думку батанікаў, ужо заканчваецца. Так што калі сустрэча з ім у вашых планах — не адкладвайце яе надоўга.